**О Т Ч Е Т**

**ЗА ДЕЙНОСТТА НА НАРОДНО ЧИТАЛИЩЕ „ДИМИТЪР БЛАГОЕВ 1907”**

**ГР.ВЪЛЧИ ДОЛ за 2020г.**

Българските читалища са живият извор на българския дух и култура през вековете.Там е запалена искрата и пламва огънят на Българското възраждане.Там е мястото,в което се поддържат живи българските традиции,мястото,в което малките българчета научават от своите баби и дядовци за бита,културата,прекрасните песни и танци,живите български шевици,където пламва и завинаги остава в сърцата им огънчето на българщината.

Отчетния период обхваща януари-декември 2020год.Един отрязък от дванадесет месеца, в който служители и настоятелство работихме заедно за това да утрвърдим вече изградени дейности,да преосмислим приоритетите,стоящи пред читалището.Неговите форми за реализация и обогатяване на годишната програма и културния календар на читалището и библиотеката.Дейността на читалището е съпричастна с целия обществен и културен живот в гр.Вълчи дол.Читалище „Д.Благоев 1907”винаги е било един от партньорите на Общината в областта на културата.Днес със своята дейност читалището доказва,че е изградено на принципите на доброволността и демократизма и че е самоутвърждаващо се културно просветно сдружение на всички граждани.И през 2020 нашите

**ОСНОВНИ ЦЕЛИ** бяха:

-Отстояване на на позицията на водещо културно средище

-Обогатяване на културния живот

-Развиване на библиотечната дейност

-Превръщане на читалището в информационен център

-Съхраняване на народните традиции

-Развитие и подпомагане любителското художествено творчество

**АКТУАЛНО СЪСТОЯНИЕ НА ЧИТАЛИЩЕТО**

Сградата на читалището е отдадена за безвъзмездно ползване от община Вълчи дол с акт №15 от 09.01.1997г.Общата плащ на читалището е 1600 кв.м.Покривната конструкция е с течове ,които повреждат залите и фоаетата.От външната облицовка падат плочи и мазилка,което е опасно за преминаващите и самодейците.

На 15.01.2020 г. се проведе отчетно изборно събрание на читалището за дейността му през 2019 г и избор на ново Настоятелство и Проверителна комисия,поради изтичане мандата на досегашните Настоятелство и Проверителна комисия.Основните дейности на читалището са свързани с библиотечното дело,развитието на любителското художествено творчество,съхранениеи разширяване на школите,работа с всички възрастови групи и социални слоеве на населението.

**ОСНОВНИ НАПРАВЛЕНИЯ И ПРИОРИТЕТНИ ЗАДАЧИ**

Библиотеката е център за информация,който предоставя всички видове знания и информация на своите ползватели,осъществява правото на всеки за равноправен и свободен достъп до информация.

**ОСНОВНИ ПРИОРИТЕТИ**

-Налагане на библиотеката като водещ общински културен институт и превръщането и в притегателен център за всички

-Насърчаване на четенето със специално внимание към децата

-Постоянно обновяване и обогатяване на библиотечните колекции с книжни и други носители

С бурното навлизане на информационните и комуникационни технологии във всички сфери на живота на хората,възниква и нова роля на библиотеката,свързана с формирането на информационна грамотност.Продължава работата по проект „Глобални библиотеки-България”,който включва използването на компютърни конфигурации от населението и учениците за обучение,за изготвяне на презентации и използването на социалните мрежи.

Към 31 декември 2020 г.библиотечния фонд наброява 23119 книжни единици.В библиотеката са привлечени 226 читатели.Посещенията са 2138 в библиотеката и 326,а поради пандемията нямаше посещение на компютърната зала от учениците. Заетите библиотечни материали са 3156. През 2020г. можахме да закупим само 134 нови книги за библиотеката с финансовите средства от рентата,която получаваме.

За съжаления поради пандемията обхванала цялата ни страна не бяха проведени никакви мероприятия ,свързани с изпълнението на националната стратегия за учене през целия живот 2014-2020г.,в която библиотеките са посочени като място за неформалност,самостоятелно учене на личността и професионално израстване.

**ХУДОЖЕСТВЕНА САМОДЕЙНОСТ**

Друга основна дейност на читалището е развиване и подпомагане на любителското художествено творчество.На събранието бе решено и одобрено **танцов състав „ Жарава**” с ръководител Елена Проданова да се присъединят и представляват читалището,а също вече имаме и **школа за актьорско майсторство”Таласъми”** с ръководител Нели Славова,също бе създаден и **клуб”Звукозаписно студио Манхатън**” по инициатива на самодейци от читалището. Искам да поздравя групата към този клуб, които вложиха много труд и собствени средства за обзавеждането,почистването и освежаване на залата,която беше доста занемарена,а сега се превърна в едно много уютно и приятно място за целите които имат тези млади амбициозни момчета. **Женската певческа група „Теменуга**”към читалището за първи път не участва в празниците на града и Общината,тъй като те не се състояха поради пандемията и единственото им участие бе в празници от народния календар –Бабин ден,Ден на лозаря, **Мъжката група „Родолюбие”** за съжаление не можа да участва никъде.

**УЧАСТИЯ НА СЪСТАВИТЕ**

**Женска певческа група”Теменуга”** участваха онлайн в Национален фолклорен фестивал”**Цветна плетеница**”-с.Бухово обл.Софийска -получеха Грамота и благодарност за участието и принос в съхранението и популяризирането на българския фолклор и в**”Обредна трапеза”**вЕтнографски комплекс „Етъра”със обреда **„Харизване на дете”-**III награда за участие и оригинални афтентични костюми.

През м.юни 2020г.читалището организира екскурзия на тема историята на България.За целта бяха посетени доста исторически градове като Велико Търново,Батак,Панагюрище,Копривщица,Карлово, Калофер,Габрово.

През м.октомври пък организира почивка до съседна Турция в курорта Кушадаса- и дори тези които бяха на тази почивка отново се записаха и за 2021г.,защото условията ,обслужването и гостоприемството с което ни посрещнаха бяха на много високо ниво.Там се включихме в екскурзия „Обходна обиколка на Кушадасъ” и екскурзия до „Памуккале”.

**ЦЕЛ НА РЪКОВОДСТВОТО НА ЧИТАЛИЩЕТО**

Ръководството обединява усилия за по-нататашно развитие и утвърждаване на читалището като важна обществена институция,имаща значение за развитието на местните общности,като фактор за местното културно ,образователно и информационно развитие.То цели да подпомогне организирането и реализацията на комплекса от дейности,както и да съдейства за повишаване на активността на читалищните членове с цел създаване на благоприятна среда за всички възрастови групи,ползващи услугите на читалището в гр. Вълчи дол.Дейността на читалището е наситена с богата и разнообразна палитра от прояви с местен характер,активно участие в общински и национални изяви.Целта на ръководството е да формира читалището като място за общуване и контакти,успешни социални практики и дарителски акции,повишаване ролята му за социалната и културна интеграция на различните общности в града и общината.